บลจ.กรุงไทยเดินหน้าขายกิมจิ4เดือนผลตอบแทน1.3%ต่อปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — บลจ.กรุงไทย เดินหน้าขายกองทุนพันธบัตรเกาหลีใต้ 4 เดือน ล่อผลตอบแทน 1.30% ต่อปี
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน กรุงไทย เปิดเผยว่า บริษัทเตรียมเปิดจำหน่ายกองทุนเปิดกรุงไทย ฟอเรน ฟิกซ์อินคัม 4เดือน 1 (KTF4M1) มูลค่าโครงการ 2,000 ล้านบาท อายุโครงการ 4 เดือน เสนอขายตั้งแต่วันนี้ถึงวันที่ 4 พ.ค. 2553 
ทั้งนี้ กองทุนมีนโยบายลงทุนในตราสารหนี้ต่างประเทศไม่น้อยกว่า 80% ของมูลค่าทรัพย์สินสุทธิของกองทุน โดยกองทุนจะพิจารณาความมั่นคงของผู้ออกตราสารเป็นหลัก และเลือกลงทุนในหลักทรัพย์ที่ให้ผลตอบแทนเหมาะสม เมื่อเทียบกับระดับความเสี่ยง ส่วนที่เหลืออาจพิจารณาลงทุนในเงินฝาก ตราสารแห่งหนี้ที่มีลักษณะคล้ายเงินฝาก 
ด้านกองทุนจะลงทุนในพันธบัตรภาครัฐประเทศเกาหลีใต้ทั้ง 100% อันดับเครดิตที่ AA โดยฟิทซ์ เรทติ้งส์ โดยผู้ลงทุนจะได้รับผลตอบแทนประมาณการที่ 1.30% ต่อปีและไม่เสียภาษี
นายสมชัย กล่าวว่า ในสัปดาห์นี้อัตราผลตอบแทนของพันธบัตรเกาหลีใต้เริ่มปรับตัวลดลงหลังจากแกว่งตัวเพิ่มขึ้นในสัปดาห์ก่อนหน้า ขณะที่อัตราดอกเบี้ยสวอประหว่างสกุลเงินวอนและเหรียญสหรัฐ ซึ่งเป็นต้นทุนการป้องกันความเสี่ยงจากอัตราแลกเปลี่ยนของสกุลเงินวอนต่อเหรียญสหรัฐปรับตัวเพิ่มขึ้น 
สำหรับตัวแปรสำคัญที่ส่งผลกระทบต่อผลตอบแทนจากการลงทุนในเกาหลีใต้ คือการปรับลดลงของอัตราดอกเบี้ยสวอป ระหว่างสกุลเงินบาทและเหรียญสหรัฐ ตามอัตราผลตอบแทนของตราสารหนี้ในประเทศ ซึ่งเกิดจากความกังวลจากปัญหาการเมืองในประเทศที่เริ่มส่งผลกระทบต่อภาคเศรษฐกิจ และเป็นสาเหตุหลักที่ทำให้คณะกรรมการนโยบายการเงินตัดสินใจคงอัตราดอกเบี้ยนโยบายที่ระดับ 1.25% ต่อปีต่อไป
ทั้งนี้ กองทุนดังกล่าวเป็นทางเลือกให้กับผู้ลงทุนที่รับความเสี่ยงได่ในระดับต่ำ ส่วนผู้ลงทุนที่รับความเสี่ยงได้เพิ่มขึ้น สามารถลงทุนในกองทุนเปิดกรุงไทย 10 เอ็ม10%ทริกเกอร์ฟันด์ ซึ่งจะเปิดจำหน่าย IPO ในราคา10.00 บาทต่อหน่วย ถึงวันที่ 6 พ.ค.2553 โดยกองทุนจะลงทุนในหุ้นสามัญที่จดทะเบียนในตลาดหลักทรัพย์ และมีปัจจัยพื้นฐานดี อายุโครงการ10 เดือน โดยภายในระยะเวลาดังกล่าวหาก ราคา NAV ปรับขึ้นไปที่ 11 .00 บาท เป็นระยะเวลา 3 วันติดต่อกันปิดกองทุนทันที พร้อมคืนเงินให้กับผู้ลงทุน โดยโอนเงินเข้าบัญชีกองทุนเปิดกรุงไทยเซฟวิ่งฟันด์ 
นอกจากนี้ หากผู้ลงทุนที่สนใจกระจายการลงทุนไปยังต่างประเทศ บริษัทอยู่ในระหว่างการเปิดจำหน่ายกองทุนเปิดเคแทม เวิลด์ เมทัล แอนด์ ไมน์นิ่ง โดยกองทุนจะลงทุนในกองทุนรวมหลัก ได้แก่ Allianz RCM Rohstoffonds บริหารโดย RCM ซึ่งมีนโยบายลงทุนในหุ้นของบริษัทจดทะเบียนชั้นนำทั่วโลก ที่ดำเนินธุรกิจด้านเหมืองแร่ และการผลิต ซึ่งคาดว่าจะเป็นกลุ่มอุตสาหกรรมที่ได้รับผลดีจากการฟื้นตัวทางเศรษฐกิจมากกว่าสินค้าโภคภัณฑ์ประเภทอื่น เปิดจำหน่าย IPO ถึงวันที่ 12 พ.ค.2553 โดยทุกกองทุนลงทุนมูลค่าขั้นต่ำ 10,000 บาท ขึ้นไป